b'\n_START_ARTICLE_\nReaktor RBMK\n_START_PARAGRAPH_\nReaktor RBMK je ruska kratica za \xd1\x80\xd0\xb5\xd0\xb0\xd0\xba\xd1\x82\xd0\xbe\xd1\x80 \xd0\xb1\xd0\xbe\xd0\xbb\xd1\x8c\xd1\x88\xd0\xbe\xd0\xb9 \xd0\xbc\xd0\xbe\xd1\x89\xd0\xbd\xd0\xbe\xd1\x81\xd1\x82\xd0\xb8 \xd0\xba\xd0\xb0\xd0\xbd\xd0\xb0\xd0\xbb\xd1\x8c\xd0\xbd\xd1\x8b\xd0\xb9 (\xd0\xa0\xd0\x91\xd0\x9c\xd0\x9a) oziroma v prostem prevodu kanalni reaktor velike mo\xc4\x8di. Opisujejo ga tudi kot dvonamenski reaktor, ker hkrati s proizvodnjo energije v njem lahko pridobivamo tudi plutonij, ki je primeren za izdelavo atomskih bomb. To je zastarel tip jedrskega reaktorja, ki se je gradil samo v Sovjetski zvezi. Do leta 2004 je \xc5\xa1e vedno delovalo ve\xc4\x8d reaktorjev tega tipa, vendar gradnja novih ni predvidena, zaradi mednarodnega pritiska pa bodo zaprti tudi preostali._NEWLINE_Rekator RBMK je bil vi\xc5\xa1ek sovjetskega programa za izdelavo vodno hlajenega reaktorja na osnovi voja\xc5\xa1kih reaktorjev za izdelavo plutonija, moderiranih z grafitom. Prvi od teh, AM-1, je imel 5 MW mo\xc4\x8di (30 MW toplotne) in je dovajal energijo Obninsku od leta 1954 do leta 1959._NEWLINE_Z uporabo lahke vode za hlajenje in grafita za moderacijo je mo\xc5\xbeno kot gorivo uporabiti kar navadni uran. Zaradi tega je mo\xc5\xbeno zgraditi velik jedrski reaktor, ki ne potrebuje lo\xc4\x8denih izotopov, kot sta obogateni uran ali te\xc5\xbeka voda. \xc5\xbdal pa je taka zasnova tudi nestabilna.\n_START_SECTION_\nZasnova\n_START_PARAGRAPH_\nReaktor RBMK vsebuje 7 metrov dolge navpi\xc4\x8dne cevi, ki te\xc4\x8dejo skozi grafitni moderator, hladi jih voda, ki lahko v sredici zavre do 290 \xc2\xb0C, pribli\xc5\xbeno toliko kot pri vrelovodnem reaktorju. Gorivo je nizko obogateni uranov oksid, vezano v gorivne sve\xc5\xbenje dol\xc5\xbeine 3,5 m. Z moderacijo, ki jo opravlja ve\xc4\x8dinoma stalni grafit, odve\xc4\x8dna vrela voda zmanj\xc5\xa1uje hlajenje in absorpcijo nevtronov, ne da bi pri tem pri\xc5\xa1lo do bistvenega vpliva na potek fisijske reakcije. Zato ima lahko reaktor velik pozitivni koeficient izpraznitve, pri tem pa lahko pride do te\xc5\xbeave pozitivnega odziva, kar se je zgodilo v \xc4\x8cernobilu, kjer je bil reaktor tipa RBMK._NEWLINE_Ker voda, ki odstranjuje toploto iz sredice v reaktorju z lahko vodo, absorbira nekaj prostih nevtronov, ki se ustvarjajo med jedrskimi reakcijami, je potrebno koncentracijo naravnega fisijskega izotopa uran-235 v uranu v reaktorski sredici pove\xc4\x8dati preko meje naravnega urana, da lahko zagotavlja normalni potek jedrske veri\xc5\xbene reakcije. Zato se za preostanek urana v gorivu uporablja uran-238. Pove\xc4\x8danje koncentracije urana-235 v jedrskem gorivu preko meje, ki je v naravnem uranu, se dose\xc5\xbee z bogatenjem._NEWLINE_Gorivna sredica za lahkovodni reaktor ima lahko do 3000 gorivnih sve\xc5\xbenjev. Sve\xc5\xbeenj je sestavljen iz skupine gorivnih palic, vsaka pa je napolnjena s peleti uranovega oksida (UO\xe2\x82\x82). Palice so med seboj povezane s kon\xc4\x8dnimi plo\xc5\xa1\xc4\x8dami in kovinskimi distan\xc4\x8dniki, ki spajajo palice in dr\xc5\xbeijo ustrezno razdaljo med njimi. Gorivno sredico si lahko predstavljamo kot rezervar toplote, iz katere z jedrskimi veri\xc5\xbenimi reakcijami pridobivamo toplotno energijo. Med delovanjem reaktorja se koncentracija urana-235 v gorivu zmanj\xc5\xa1uje, ker so ti atomi udele\xc5\xbeeni v jedrski cepitvi, ki ustvarja toplotno energijo. Nekateri atomi urana-238 se pretvorijo v atome cepljivega plutonija-239, od teh pa pri nekaterih zopet pride do cepitve in proizvodnje energije. Produkti, ki nastanejo pri reakcijah jedrske cepitve, ostajajo znotraj peletov z gorivom, ti pa nato postanejo produkti, ki absorbirajo navtrone, imenovane tudi jedrski strupi, ki delujejo tako, da upo\xc4\x8dasnjujejo hitrost jedrske cepitve in proizvodnje toplote. Ker je delovanje reaktorja stalno, reaktor dose\xc5\xbee to\xc4\x8dko, kjer je padajo\xc4\x8da koncentracija cepljivih jeder v gorivu in nara\xc5\xa1\xc4\x8dajo\xc4\x8da koncentracija jedrskih strupov ni\xc5\xbeja od optimalnega ustvarjanja toplotne energije. Reaktor RBMK ima stroj za polnjenje goriva, ki lahko zamenja gorivo med samim delovanjem reaktorja, da lahko reaktor nemoteno proizvaja energijo.\n_START_SECTION_\nPozitivni koeficient izpraznitve\n_START_PARAGRAPH_\nNavadna (lahka) voda precej zlahka vsrka nevtrone. \xc4\x8ce odstranimo vodo iz sredice (kar se zgodi takrat, ko voda zavre in jo zamenja para), potem se pove\xc4\x8da hitrost jedrske reakcije. Tam, kjer je nevtronski moderator voda, se ta vpliv poka\xc5\xbee kot zmanj\xc5\xa1anje moderacije, pri reaktorju RBMK pa je moderator grafit, zato ima hladilna voda pozitiven vpliv na hitrost reakcija. Temu se re\xc4\x8de pozitivni koeficient izpraznitve. Reaktor tipa Candu, ki se ga prav tako lahko polni med obratovanjem, ima tudi pozitivni koeficient izpraznitve, vendar je precej majhen._NEWLINE_Prvotno zasnovani reaktorji RBMK so imeli velik pozitivni koeficient izpraznitve, kar je pomenilo, da je pove\xc4\x8danje reaktorske mo\xc4\x8di vodilo k nadaljnjemu pove\xc4\x8danju hitrosti reakcije. Veliki pozitivni koeficienti izpraznitve in energije lahko ustvarijo neobvladljive pogoje, zato niso dovoljeni v drugih reaktorskih zasnovah, vendar pa tega ni bilo mo\xc5\xbeno prepre\xc4\x8diti pri reaktorjih RBMK, \xc4\x8de bi se naj uporabljal naravni uran kot gorivo._NEWLINE_V reaktorjih RBMK bi se lahko uporabljalo tudi recikliran uran iz predelanega goriva iz tla\xc4\x8dnovodnih reaktorjev, ki ima le malo prestale obogatitve. V tej postavitvi je bil tudi nestabilen. Te zna\xc4\x8dilnosti so se pokazale leta 1986, ko je eden od \xc5\xa1tirih reaktorjev RBMK eksplodiral v \xc4\x8cernobilu, kar je bila najhuj\xc5\xa1a civilna jedrska nesre\xc4\x8da doslej.\n_START_SECTION_\nZgradba\n_START_PARAGRAPH_\nZasnova reaktorja RBMK vsebuje ve\xc4\x8d vrst zgradb, ki so potrebne za normalno delovanje. Kot prvo se okoli reaktorja nahaja kovinska struktira, napolnjena z inertnim plinom, da do grafita (ki obi\xc4\x8dajno dose\xc5\xbee temperaturo okoli 700 stopinj Celzija) ne pride kisik. Iz reaktorske sredice je potrebno absorbirati sevanje, zato je okoli reaktorja veliko \xc5\xa1\xc4\x8ditov. Na dnu je betonski blok, ob stranicah pesek in beton ter velik betonski blok na vrhu reaktorja. Veliko reaktorske notranje opreme je pritrjeno na ta vrhnji blok, med drugim tudi cevi z vodo._NEWLINE_Sprva je bila zasnova reaktorjev RBMK narejena za prepre\xc4\x8devanje in omiljenje nesre\xc4\x8d, ne pa za obvladovanje resnih nesre\xc4\x8d. Po nesre\xc4\x8di na Otoku Treh milj pa je zasnova RBMK zaradi obvladovanja nesre\xc4\x8d vsebovala tudi delno varovalno zgradbo (vendar ne pravo reaktorsko zgradbo). Cevi pod reaktorjem so zaprte znotraj neprepustnih \xc5\xa1katel, napolnjenih z velikimi koli\xc4\x8dinami vode. \xc4\x8ce te cevi po\xc4\x8dijo, ostane radioaktivni material v teh \xc5\xa1katlah. Vendar pa so bili reaktorji RBMK zasnovani tako, da se gorivne palice lahko zamenjujejo med obratovanjem reaktorja, kar koristi tako zamenjevanju goriva kot pri proizvodnji plutonija (za jedrsko oro\xc5\xbeje). Za to so potrebna velika dvigala nad sredico. Ker je tako reaktor RBMK zelo visoko (okoli 70 metrov), je stro\xc5\xa1ek in te\xc5\xbeavnost izgraditve tako teke in velike reaktorske zgradbe onemogo\xc4\x8dil dodatne varnostne zgradbe za cevi na vrhu reaktorja. \xc5\xbdal se je pri nesre\xc4\x8di v \xc4\x8cernobilu zgodilo, da je pri dovolj velikem pritisku vrh reaktorja eksplodiral in tako odprl vse vrhnje cevi.\n_START_SECTION_\nIzbolj\xc5\xa1ave po \xc4\x8cernobilski nesre\xc4\x8di\n_START_PARAGRAPH_\nPo \xc4\x8cernobilski nesre\xc4\x8di so preostali reaktorji RBMK delovali z zmanj\xc5\xa1anim \xc5\xa1tevilom gorivnih palic, ki vsebujejo bolj obogateno gorivo. Tako lahko delujejo bolj varno, vendar pa pri tem prvotni koncept ne velja ve\xc4\x8d. Prav tako so bili izbolj\xc5\xa1ani nadzorni sistemi, predvsem so bile odstranjene grafitne konice pri nadzornih palicah, ki so povzro\xc4\x8dile trenutno pove\xc4\x8danje mo\xc4\x8di pri prvi vstavitvi palice. Ta zasnova je tudi kriva za spro\xc5\xbeitev prve dejanske eksplozije v \xc4\x8cernobilski nesre\xc4\x8di, ko je pri\xc5\xa1lo ob pritisku na gumb v sili, da bi se zaustavil podivjan reaktor, do ravno nasprotnega u\xc4\x8dinka.\n_START_SECTION_\nZapiranja\n_START_PARAGRAPH_\nOd 13 reaktorjev RBMK (od tega je eden \xc5\xa1e vedno v izdelavi pri Kursku, ki pa po na\xc4\x8drtih iz 2012 ne bo nikoli dokon\xc4\x8dan) so sedaj zaprti vsi \xc5\xa1tirje reaktorji v elektrarni v \xc4\x8cernobilu, prav tako pa sta zaprta oba reaktorja v Ignalini v Litvi.'